| Vision | Info | Social | Projekt | Hjælp | Bliv medlem | Donation | Vedtægter | Kontakt | Galleri Danmarks Børn er en frivillig organisation, som hjælper alle børnefamilier og enkeltpersoner med aktuelle sociale problemer.
Barnets tarv:
Ved barnets tarv forstår vi kærlighed, glæde, tillid, tryghed, fællesskab, frihed, anerkendelse, undervisning og uddannelse. Dertil kommer naturligvis de basale behov, for hjem, sund ernæring og klæder.
Det giver et barn mulighed for en god barndom, harmonisk personlighedsudvikling med social kompetence til glæde for familie og barnet selv
og ikke mindst samfundet.
Danmarks Børn arbejder langsigtet for implementering og overholdelse af Børnekonventionen og Menneskeretskonventionen, således at Danmark får værdige relevante og demokratiske sociallove og retssikkerhed.
Formidler gerne kontakt til besøgsvenner, reservebedsteforældre, mentorer, lærepladser og andre initiativer til gensidig gavn og glæde.
Danmarks børn samarbejder positivt med erhvervsliv, offentlige og private.
Børn skal have lov at lege, lære og udvikle sig i deres eget tempo
Der skal være gode daginstitutioner, skoler og uddannelsesmuligheder.
Kultur, fritidsaktiviteter og tumleplads skal være til rådighed for alle. Specielt udsatte børn har brug for positive oplevelser.
Ved positive oplevelser forstår vi aktiviteter som børnene selv har indflydelse på. Hvor de kan være i centrum og væk fra problemerne. Det kan være en tur i Madsby Parken, en fisketur, Eksperimentariet, telttur, eller hvad barnet måtte ønske.
Børns fysiske og psykiske sundhed skal beskyttes.
Alle børn og unge har ret til sund mad, en god bolig, ordentligt påklædning og fritid.
Børn har behov for ubetinget kærlighed og respekt. Det varetages bedst i familien
Danmarks Børn er en frivillig organisation,
som arbejder på at skabe trygge og gode vilkår for udsatte børn og familier